Diari Oficial de la Generalitat Valenciana


Sumari del DOGV 4684, del 04-02-2004 (2004/556)

Informació pública de l'acta de notorietat per a la immatriculació d'excés de cabuda per a la reclassificació de la superfície d'un habitatge situat al carrer de Toledo, número 6, de Torrent.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4684

Data del DOGV
:   04-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/556


Organisme emissor
:   Notaria de Juan Montero-Ríos Gil

Tipus de document
:   Anunci

Informació pública de l'acta de notorietat per a la immatriculació d'excés de cabuda per a la reclassificació de la superfície d'un habitatge situat al carrer de Toledo, número 6, de Torrent. [2004/Q556]
  
Jo, Juan Montero-Ríos Gil, notari del Col·legi de València, amb residència a Torrent, despatx notarial a Torrent, carrer del Pare Méndez, 118, baixos (entrada pel carrer del Professor Idilio Gimeno), a través del present edicte, faig saber:
  
Que davant meu es tramita l'acta de notorietat per a la immatriculació d'excés de cabuda derivada dels articles 200 i 203 de la Llei Hipotecària i 53.10 de la Llei 13/1996, iniciat el passat dia 4 de desembre d'enguany i en què figura, com a requirent Luis Ortiz García, amb domicili a Torrent, carrer de l'Exèrcit Espanyol, 6, 1a.
  
I que, procedint la notificació genèrica de la regla cinquena de l'article 203 de la Llei Hipotecària, s'establixen les següents dades identificadores:
  
Títol previ: el de compra als consorts Juan Jover García i María Cruz Garabito Díez mitjançant escriptura autoritzada pel notari de Torrent, Ramón Pascual Maiques, el dia 4 d'octubre de 2000.
  
Intervenció: en el seu propi nom i dret.
  
Finca: casa situada a Torrent, carrer de Toledo, número 6, el solar del qual té una superfície inscrita de cent vint metres quadrats i una superfície real, coincident amb la cadastral, de dos-cents trenta metres quadrats; composta de planta baixa i un pis alt. La planta baixa consta d'un habitatge amb distribució pròpia per a habitar i corral, amb una superfície de cent deu metres quadrats, i el pis alt consta de dos habitatges independents encarats, amb vestíbul i escala de pujada a estes situats a l'esquerra de la casa mirant la façana, distribuïts cada un d'ells en els departaments propis per a habitar, i tenen una superfície, el de la dreta pujant, de quaranta-nou metres huitanta-cinc decímetres quadrats, i el de l'esquerra de seixanta-sis metres vint-i-tres decímetres quadrats; limita per davant amb el carrer esmentat; entrant, a la dreta, amb Ramón Silla Almerich; a l'esquerra, amb Fernando Cervera i, al fons, amb Francisco Martí.
  
De la superfície total consten inscrits cent vint metres quadrats i es troba suspesa la inscripció d'un excés de cabuda de cent deu metres quadrats.
  
Documentació: la documentació i els certificats registrals i cadastrals, plànols i certificat tècnic, poden consultar-se a la notaria.
  
Advertència: hi ha un termini de 20 dies des de la darrera publicació perquè les persones interessades puguen comparéixer a la notaria, i hi exposen i justifiquen els seus drets.